**Copil fiind**

*Livius*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mergând pe cărare, cu tălpile goale

Călcând iarba verde, fluierând cu zor,

Mă orbește-o rază, ochii-mi luminează

Îndat' o oprește un nor trecător.

Ochi-mi lăcrimând, lumina-nțepând

Un suspin sporadic iese pe furiș

Mă așez pe spate, cu capul pe-o carte

Lângă-un verde codru, lângă-un luminiș.

De-ndată răsare, de-ndată apare

Falnic se ridică-n susul codrilor,

Trecând fără veste, pe-ntinderi celeste,

Trece și suspină norul trecător.

O-adiere rece, lângă mine trece

Și-un fior și-un tremur iute mă cuprind

Mă ridic îndată, cartea de îmi cată

Mâinile de-mi umblă, pletele de-mi prind.

Îndată răsare, îndată apare

Norul singuratic, veșnic suspinând

Singur făr de veste, pe-ntinderi celeste

Trece și tot trece, soarele blocând.

De-i vreme frumoasă, de-i vreme cu soare

Întreaga natură lucrează de cu zor

De ce-aduci tu ploaie, urme de șiroaie

Câmpul de îl strici tu nour trecător?

De-i vreme frumoasă, de-i vreme cu soare,

Întreaga natură lucrează de cu zor

Dar de n-ar fi ploaie, câmpuri cu șiroaie

N-ar mai fi pădure, n-ar mai fi izvor.

Mereu suspinând, în aripi de vânt

Tată mi-e pământul, mamă mi-e lumina

Viață dau la toate, la câmpuri dau roade

Fiu îmi este codrul, fiică-mi este apa.

Norul suspinând, pe cer lunecând

Pleacă singuratic, către a lui țară

Zboară peste codrul dulce fremătând

Ridicând mireasmă de dulce primăvară.